Paluknio Longino Komolovskio gimnazija

Paluknio Longino Komolovskio gimnazija – dieninė, savarankiško mokymosi bendrojo lavinimo mokykla Paluknyje (Trakų raj.), Vilniaus g. 2A, vykdanti pradinio, pagrindinio, vidurinio ir papildomo ugdymo programas lenkų kalba. Įstaigos kodas 190664781. Steigėjas Trakų rajono savivaldybės taryba.Trakų r. Paluknio Longino Komolovskio gimnazija aikos.smm.lt

 Istorija 
1915–1917 m. Paluknyje pamokos vyko privačiame name, mokytojavo tik vienas mokytojas. 1918–1921 m. pamokos vyko klebonijoje, mokė Helena Lastovska. Nuo 1921 m. veikė valdinė 4 skyrių mokykla nuomotame Sadovskių name. 1925–1927 m. pastatytas tipinis medinis pastatas, mokykloje buvo 7 skyriai. Antrojo pasaulinio karo metais pastate įsikūrė vokiečių karinis štabas, mokykla nedirbo.

Po karo veikė vienkalbė lenkiška mokykla, kurią lankė ir kitų tautybių vaikai. Ilgainiui susidarė rusiškos klasės. 1961 m. atidaryta pirmoji lietuviška klasė su 7 mokiniais. 1964 m. Paluknio mokykla tapo vidurine, 1967 m. išleido pirmąją abiturientų laidą.„100-osios Paluknio lenkų švietimo metinės – žinių žiburėlis nuolat žiba“. L24.lt. Nuoroda tikrinta 2022-05-08. 1975 m. prie mokyklos pastatytas 80 vietų bendrabutis. 1990 m. pastatyti du nauji priestatai. Iki 1995 m. Paluknio trikalbė vidurinė mokykla išleido 28 lenkų, 9 rusų ir 9 lietuvių abiturientų laidas. 1994 m. mokykla padalinta į dvi mokyklas: lenkų-rusų Paluknio vidurinę ir atskirą lietuvių „Medeinos“ vidurinę mokyklą. 2007 m. mokykla tapo XIII konkurso „Najlepsza szkoła – najlepszy nauczyciel“ laureate. 2017 metais gavo gimnazijos statusą bei buvo pavadinta Longino Komolovskio vardu.

 Direktoriai 
 1954 m. Lidija Gorpinič
 1964 m. Vincent Kamilevič
 1977 m. Stanislav Kodis
 1994 m. Jan Zachaževski
 nuo 2009 m. Agnieška Sakovič

 Šaltiniai 

 Nuorodos 

 Mokyklos svetainė 

Kategorija:Paluknys
Kategorija:Lietuvos gimnazijos
Kategorija:Lietuvos lenkų mokyklos
Kategorija:Trakų rajono savivaldybės mokyklos